வனேடியம்(II) குளோரைடு

வனேடியம்(II) குளோரைடு (Vanadium(II) chloride) என்பது  VCl2 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். அதிக அளவுக்கு ஒடுக்கமடைந்த வனேடியம் குளோரைடாக இச்சேர்மம் கருதப்படுகிறது. ஆப்பிள் பச்சை நிறத்தில் காணப்படும் இச்சேர்மம் நீரில் கரைந்து ஊதா நிறக் கரைசலைக் கொடுக்கிறது.. 

தயாரிப்பு
வனேடியம் முக்குளோரைடை வெப்பச் சிதைவுக்கு உட்படுத்துவதன் மூலம் வனேடியம்(II) குளோரைடு சேர்மத்தை தயாரிக்க இயலும்:Young, R. C.; Smith, M. E. "Vanadium(II) Chloride" Inorganic Syntheses, 1953, volume IV, page 126-127.

2 VCl3 → VCl2 + VCl4

வனேடியம்(II) குளோரைடு நீரில் கரைந்து ஊதாநிற [V(H2O)6]2+ என்ற வாய்பாடு கொண்ட அறுநீரயனியைக் கொடுக்கிறது. இந்த நீரயனியை ஆவியாக்கினால் [V(H2O)6]Cl2 என்ற வாய்பாடு கொண்ட படிகங்களைக் கொடுக்கிறது.Martin Pomerantz, Gerald L. Combs, N. L. Dassanayake, "Vanadium Dichloride Solution" Inorganic Syntheses, 1982, vol. XXI, pp. 185–187.   

வனேடியம்(II) குளோரைடு கரிம வேதியியலில் ஒரு சிறப்புக் குறைக்கும் பொருளாகப் பயன்படுத்தப்படுகிறது. ஒரு நீரிய கரைசலாக, இது வளையயெக்சைல்நைட்ரேட்டை வளையயெக்சனோனாக மாற்றுகிறது. பீனைல் அசைடையும்  அனிலினாகக் குறைக்கிறது.

கட்டமைப்பு
திண்மநிலையிலுள்ள VCl2 ஆனது எண்முக ஒருங்கிணைப்பு வடிவவியலுடன் காட்மியம் அயோடைடு கட்டமைப்பை ஏற்றுக்கொள்கிறது. VBr2 மற்றும் VI2 ஆகியவை  கட்டமைப்பு ரீதியாகவும் வேதியியல் ரீதியாகவும் வனேடியம்(II) குளோரைடு சேர்மத்தை ஒத்திருக்கின்றன. ஆனால் இவையனைத்தும் Cr(III) போன்ற நாற்கூட்டு அடிநிலையில் d3 உள்ளமைவைக் கொண்டிருக்கின்றன.  

மேற்கோள்கள்

பகுப்பு:வனேடியம்(II) சேர்மங்கள்
பகுப்பு:உலோக ஆலைடுகள்
பகுப்பு:குளோரைடுகள்